Diari Oficial de la Generalitat Valenciana


Sumari del DOGV 4758, del 21-05-2004 (2004/5090)

ORDE de 28 d'abril de 2004, de la Conselleria d'Agricultura, Pesca i Alimentació, per la qual es modifica l'Orde de 20 d'octubre de 2003, per la qual es regulen les normes d'aplicació per a la concessió de l'ajuda al subministrament de llet i determinats productes lactis als alumnes de centres escolars.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5090


Data del document
:   28-04-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * alumnat
    * producte lacti
    * centre d'ensenyament
    * suport econòmic
    * alumne
    * legislació

ORDE de 28 d'abril de 2004, de la Conselleria d'Agricultura, Pesca i Alimentació, per la qual es modifica l'Orde de 20 d'octubre de 2003, per la qual es regulen les normes d'aplicació per a la concessió de l'ajuda al subministrament de llet i determinats productes lactis als alumnes de centres escolars. [2004/E5090]
  
El Reglament (CE) número 2.707/2000 de la Comissió, d'11 de desembre de 2000, establix les modalitats d'aplicació del Reglament (CE) número 1.255/1999 del Consell, pel que fa a la concessió d'una ajuda comunitària per al subministrament de llet i determinats productes lactis als alumnes de centres escolars.
  
El Reglament (CE) 2.707/2000 establix, en el seu article 2.1 a), que els beneficiaris seran els alumnes que assistisquen regularment a centres de preescolar organitzats o reconeguts per l'autoritat competent de l'estat membre.
  
Per al desenvolupament d'este reglament es dicta el Reial Decret 194/2002, de 15 de febrer, del Ministeri d'Agricultura, Pesca i Alimentació pel qual s'establixen les modalitats d'aplicació de l'ajuda al subministrament de llet i productes lactis als alumnes de centres escolars en el nostre país.
  
En virtut del que establix el punt 1 de l'article 8, la Comunitat Valenciana articula les mesures de control necessàries per a garantir el respecte a les normes establides en l'esmentat reial decret i en el Reglament (CE) 2.707/2000 de la Comissió, en l'Orde de 20 d'octubre de 2003, de la Conselleria d'Agricultura, Pesca i Alimentació.
  
Tant el Ministeri d'Agricultura com la Conselleria d'Agricultura de la Comunitat Valenciana, en sintonia amb el reglament, establixen que els beneficiaris d'estes ajudes són els alumnes que assistisquen regularment a centres escolars reconeguts oficialment per les autoritats competents en matèria d'educació, de distints nivells d'ensenyança regulada per la Llei Orgànica 1/1990, de 3 d'octubre, d'Ordenació General del Sistema Educatiu.
  
En virtut d'allò que s'ha establit, molts centres d'educació infantil no poden acollir-se a este programa d'ajudes comunitàries, com a conseqüència que en algunes comunitats autònomes els centres no són autoritzats per les autoritats competents en matèria d'educació, sinó per altres autoritats de l'administració autonòmica corresponent.
  
De la mateixa manera al no considerar-se l'educació infantil obligatòria, en algunes comunitats autònomes, igual que ocorre a la Comunitat Valenciana, l'esmentat cicle d'educació, depén dels ajuntaments, i no dels departaments competents en matèria d'educació de la comunitat autònoma.
  
Amb la finalitat que tots els alumnes dels diferents centres infantils puguen accedir a l'ajuda, amb data 18 de març de 2004, el Ministeri d'Agricultura modifica el Reial Decret 194/2002, i elimina la referència a l'autoritat competent que ha de reconéixer els dits centres.
  
Per tot allò exposat anteriorment, de conformitat amb el que preveu el Reglament (CE) 2.707/2000 i el Reial Decret 194/2002, i en ús de les atribucions conferides per l'article 35 de la Llei del Govern Valencià,
  
ORDENE
  
Article únic
  
Es modifica l'apartat 1 de l'article 12 de l'Orde de 20 d'octubre de 2003, de la Conselleria d'Agricultura, Pesca i Alimentació, per la qual es regulen les normes d'aplicació per a la concessió de l'ajuda al subministrament de llet i determinats productes lactis als alumnes de centres escolars, la redacció queda de la següent manera:
  
«Article 2
  
1. Seran beneficiaris de l'ajuda els alumnes que assistisquen regularment als centres o establiments escolars, reconeguts per les autoritats competents dels següents nivells d'ensenyança:
  
- Educació Infantil, inclosos els jardins d'infància o guarderies i altres establiments d'Educació Preescolar.
  
- L'Educació Primària.
  
- L'Educació Secundària, que comprendrà l'Educació Secundària Obligatòria, el Batxillerat i la Formació Professional de grau mitjà.
  
- L'Educació Especial».
  
Disposicions finals
  
Primera
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 28 d'abril de 2004
  
La consellera d'Agricultura, Pesca i Alimentació,
  
GEMA AMOR PÉREZ